Komission asetus (EY) N:o 1370/1999, annettu 25 päivänä kesäkuuta 1999, entisestä Jugoslavian tasavallasta Makedoniasta peräisin olevien tuoreiden ja jalostettujen hapankirsikoiden tuontikattojen hallinnoinnista annetun asetuksen (EY) N:o 123/98 muuttamisesta



Virallinen lehti nro L 162 , 26/06/1999 s. 0042 - 0043



KOMISSION ASETUS (EY) N:o 1370/1999, annettu 25 päivänä kesäkuuta 1999, entisestä Jugoslavian tasavallasta Makedoniasta peräisin olevien tuoreiden ja jalostettujen hapankirsikoiden tuontikattojen hallinnoinnista annetun asetuksen (EY) N:o 123/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä Euroopan yhteisön ja entisen Jugoslavian tasavallan Makedonian yhteistyösopimuksen soveltamista koskevista menettelyistä 9 päivänä tammikuuta 1998 annetun neuvoston asetuksen (EY) N:o 77/98(1) ja erityisesti sen 1 artiklan, sekä katsoo, että (1) komission asetuksella (EY) N:o 2623/98(2) kumottiin asetus (EY) N:o 1556/96(3), johon viitataan komission asetuksen (EY) N:o 123/98(4), sellaisena kuin se on muutettuna asetuksella (EY) N:o 1057/98(5), 2 ja 3 artiklassa; asetusta (EY) N:o 123/98 olisi näin ollen mukautettava ja erityisesti kaikkiin siinä tarkoitettuihin tuotteisiin olisi sovellettava hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä 3 päivänä elokuuta 1995 annetun komission asetuksen (EY) N:o 1921/95(6), sellaisena kuin se on viimeksi muutettuna asetuksella (EY) N:o 570/1999(7), säännöksiä, jollei erityissäännöksistä muuta johdu, lukuun ottamatta mahdollisuutta muuttaa annettujen todistusten aluperämaata, (2) tariffikattojen nopean ja tehokkaan hallinnoinnin varmistamiseksi on tarpeen säätää, että valtioiden on toimitettava tiedonannot komissiolle säännöllisesti, mutta on suotavaa rajoittaa tuoreita hapankirsikoita koskevat tiedonannot näiden tuotteiden sadonkorjuun ja kaupan pitämisen aikaan, ja (3) tässä asetuksessa säädetyt toimenpiteet ovat hedelmien ja vihannesten sekä hedelmä- ja vihannesjalosteiden yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 123/98 seuraavasti: 1. Korvataan 2 artiklan 2 kohta seuraavasti: "2. Jollei tämän asetuksen erityissäännöistä muuta johdu, 1 artiklassa tarkoitettuihin tuotteisiin sovelletaan asetuksen (EY) N:o 1921/95 säännöksiä, lukuun ottamatta sen 5 artiklan 2 kohtaa." 2. Lisätään 2 artiklaan 5 ja 6 kohta seuraavasti: "5. Tuoreiden hapankirsikoiden tuontitodistukset ovat voimassa yhden kuukauden ja jalostettujen hapankirsikoiden kolme kuukautta niiden tosiasiallisesta antopäivästä. 6. Tuoreiden hapankirsikoiden osalta tuontitodistuksen antamisen edellytyksenä on suuruudeltaan 1,5 euroa 100 nettokilogrammalta oleva vakuus." 3. Korvataan 3 artikla seuraavasti: " 3 artikla 1. Jäsenvaltioiden on toimitettava asetuksen (EY) N:o 1921/95 7 artiklan 2 kohdan mukaisesti todistushakemuksia koskevat tiedot ja tarvittaessa niitä määriä koskevat tiedot, joita varten annettuja tuontitodistuksia ei ole käytetty. 2. Tuoreiden hapankirsikoiden osalta tiedonannot on toimitettava ainoastaan 1 päivän toukokuuta ja 30 päivän syyskuuta välisenä ajanjaksona." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä kesäkuuta 1999. Komission puolesta Franz FISCHLER Komission jäsen (1) EYVL L 8, 14.1.1998, s. 1. (2) EYVL L 329, 5.12.1998, s. 17. (3) EYVL L 193, 3.8.1996, s. 5. (4) EYVL L 11, 17.1.1998, s. 17. (5) EYVL L 151, 21.5.1998, s. 25. (6) EYVL L 185, 4.8.1995, s. 10. (7) EYVL L 70, 17.3.1999, s. 14.